armvectores/hy_wikipedia_2023 huggingface dataset:
Հողաբերդ կամավորական ջոկատ

Հողաբերդ, հայ հրետանավուների կամավորական ջոկատ, որը մասնակցել է Արցախյան ազատամարտին։ Կազմավորվել է 1989 թվականին Խորհրդային Հայաստանի Արարատի շրջանի Դվին գյուղում։


== Մարտական ուղի ==
«Հողաբերդ» հրետանավորների կամավորական ջոկատը կամ առանձին ազատամարտիկները 1989-ից 1994 թվականներին մասնակցել են Խորհրդային Հայաստանի, հետագայում Հայաստանի Հանրապետության և Արցախի Հանրապետության տարածքի ինքնապաշտպանական կամ ազատագրական մարտերին։ Մասնավորապես, 1990 թվականի հունվարին նրանց մասնակցել են Խորհրդային Հայաստանի Երասխ գյուղի ինքնապաշտպանական կռիվներին, հետագայում Հայաստանի Հանրապետության Վայքի (Խնձորուտ), Նոյեմբերյանի (Ոսկեպար), Տավուշի (Պառավաքար), Գորիսի (Հալիձոր), Մեղրիի (Նռնաձոր), Կապանի (Ճակատեն), Վարդենիսի (Սոթք) և Արցախի Բերձորի (Ղոչազ), Մարտակերտի (Հակոբ Կամարի), Շահումյանի (Բուզլուխ, Մանաշիդ, Վերինշեն), Վարանդայի (Մուսաբեյփ, Հորադիզ) շրջանների ինքնապաշտպանական և ազատագրական մարտերին։
Տարբեր ժամանակներում հրետանավորների կամավորական ջոկատի հրամանատարներ են եղել Գ. Թադևոսյանը, Հ. Խաչատրյանը։


== Տես նաև ==
Արցախյան ազատամարտ


== Ծանոթագրություններ ==
Լեգիրացված պողպատ

Լեգիրացված պողպատ, պողպատ, որը բացի սովորական խառնուկներից (ածխածին, սիլիցիում, մանգան, ծծումբ, ֆոսֆոր), պարունակում է նաև լեգիրող տարրեր (քրոմ, նիկել, մոլիբդեն, վոլֆրամ, վանադիում, մանգան, տիտան), որոնք լավացնում են մետաղի շահագործման և տեխնոլոգիական հատկությունները։ Լեգիրող տարրերը հալված մետաղի մեջ մտցվում են ֆեռոհամաձուլվածքների կամ Լիգատուրայի ձևով։ Մինչև 2,5% լեգիրող տարրեր պարունակող պողպատը համարվում է ցածր լեգիրված, 2,5% –10%՝ միջին լեգիրված, 10%-ից բարձր՝ բարձր լեգիրված։ Պողպատը կարող է լեգիրված լինել մեկ, երկու, երեք և ավելի տարրերով։ Համապատասխանաբար լեգիրացված պողպատ կոչվում են քրոմային, քրոմնիկելային, քրոմնիկելմոլիբդենային ևն։ Լեգիրացված պողպատները մակնիշավորվում են ըստ իրենց քիմիական բաղադրության։ 


== Տես նաև ==
Լեգիրում
Գաուրամա

Գաուրամա  (պորտ.՝ Gaurama) համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Էրեշինի մեջ։ Բնակչությունը կազմում է 6311 մարդ, ըստ 2006 թվականի տվյալների։ Տարածքը կազմում է 204,149 կմ2։ Բնակչության խտությունը՝ 30,9 մարդ/կմ²։


== Վիճակագրություն ==
Համախառն ներքին արտադրանքը կազմել է 91 893 541,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 14 475,98 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,814։


== Պատմություն ==
Քաղաքը հիմնադրվել է 1954 թվականի դեկտեմբերի 15-ին։
Կավա Մանարա

Կավա Մանարա (իտալերեն՝ Cava Manara), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 5378 մարդ (2004 թվական)։ Խտությունը կազմում է 316 մարդ/կմ²։ Տարածքը 17 կմ² է։ Փոստային ինդեքս՝ 27051։ Հեռախոսային կոդ՝ 0382։


== Ծանոթագրություններ ==
Գորոդիշչե (գյուղ, Չուդնևսկի շրջան)

Անվան այլ կիրառումների համար տե՛ս՝ ԳորոդիշչեԳորոդիշչե (ուկրաիներեն՝ Городище), գյուղ Ուկրաինայի Ժիտոմիրի մարզի Չուդնևսկի շրջանում։
2001 թվականի տվյալներով Գորոդիշչե գյուղում բնակվում էր 296 մարդ։ Բնակավայրը զբաղեցնում է 1,67 կմ² տարածք։ Բնակչության խտությունը կազմում էր 177,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Holding on to You

Holding on to You, Twenty One Pilots ամերիկյան դուետի գրած և ձայնագրած երգ։ Երգը ձայնագրվել է խմբի երկրորդ՝ Regional at Best ստուդիական ալբոմի համար, իսկ Fueled by Ramen լեյբլի հետ պայմանագիր կնքելուց հետո վերաձայնագրվել և թողարկվել է խմբի երրորդ՝ Vessel ալբոմի վրա։ Holding on to You երգը թողարկվել է որպես Vessel ալբոմի առաջին սինգլ iTunes Store-ում 2012 թվականի սեպտեմբերի 11-ին, բայց առաջին անգամ թողարկվել է Twenty One Pilots-ի PureVolume-ի պաշտոնական ուջում 2012 թվականի սեպտեմբերի 7-ին։ Երգի երաժշտական տեսահոլովակը թողարկվեց Յություբում նոյեմբերի 15-ին։ Տեսահոլովակի ռեժիսոր դարձավ Ջորդան Բահաթը։ Երգը խմբի դեբյուտային սինգլն է։


== Նախապատմություն ==
SiriusXM-ին տված հարցազրույցում խմբի ֆրոնտմեն Թայլեր Ջոզեֆը, պատմել է որ մտածում էր կարիերան ավարտելու մասին, սակայն նա շարունակեց քանի որ ցանկանում էր աշխատել Entertain my Faith երգի վրա, որը այնուհետև փոխվել է Holding on to You-ի, որովհետև Ջոզեֆը ավելի լավ անվանում չէր կարողանումմտածել։ Regional at Best ալբոմի երգի վոկալը լավագույն դեպքում ձայնագրվել է Ջոզեֆի նկուղում, և նույնը օգտագործվել է լեյբլում իրենց առաջին թողարկած ալբոմի համար։


== Կոմպոզիցիա ==
Սա հիփ-հոփ և ինդի ռոք այլընտրանքային երգ է, կարող եք ինքներդ գտնել ինդի փոփ տարրեր։ Ըստ Musicnotes.com հրապարակված նյութի երգը գրված է չափավոր՝ 90 bpm տեմպում։ Holding on to You-ն գրված է սի մաժորի տոնայնությամբ, իսկ Թայլեր Ջոզեֆի վոկալային դիապազոնը կազմում է F♯4-ից B5:


== Երաժշտական տեսահոլովակ ==
Holding on to You-ի երաժշտական տեսահոլովակը ցույց է տալիս Թայլեր Ջոզեֆին, ով երգում է իր շուրջը պարողների մեջ, և Ջոշ Դանին, որը նվագում է նրանց կողքին։ Պարողները, ներկայացնում են Ջոզեֆի մտքերը՝ թե ինչպես է նա փորձում պահել իր մտքի բարի մասը և փորձում ազատվել չար մասից։
Տեսահոլովակը Alternative Press-ի կազմած 11 լավագույն ալտերնատիվ երգերի տեսահոլովակների թոփում գրավել է երկրորդ տեղը։


== Երգերի ցանկ ==


== Անձնակազմ ==
Թայլեր Ջոզեֆ – վոկալ, կիթառ, բաս, ստեղնաշարային գործիքներ
Ջոշ Դան – հարվածային գործիքներ


== Հիթշքերթ ==


=== Շաբաթական չարտեր ===


=== Տարեվերջի հիթշքերթներ ===


== Հավաստագրումներ ==


== Թողարկման պատմություն ==


== Ծանոթագրություններ ==
Շեմետովո (գյուղ, Դանիլովսկի շրջան)

Անվան այլ կիրառումների համար տե՛ս՝ ՇեմետովոՇեմետովո (ռուս.՝ Шеметово), գյուղ Ռուսաստանի Յարոսլավլի մարզի Դանիլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուհարտո

Մուհարառ Սուհարտո Suharto ), (ինդոն.՝ Haji Muhammad Soeharto, Haji Muhammad Suharto, ճավ. Haji Muhammad Soeharto, հունիսի 8, 1921(1921-06-08)[…], Կեմուսուկ, Argomulyo, Sedayu - հունվարի 27, 2008(2008-01-27)[…], Ջակարտա, Ինդոնեզիա), ինդոնեզացի պետական գործիչ, գեներալմ, Ինդոնեզիայի նախագահ։ 
Մասնակցել է Հոլանդիայի գաղութային քաղաքականության դեմ Ինդոնեզիայի անկախության շարժմանը (1945-1949)։ 1963-1965 թվականներին եղել է ցամաքային ուժերի ստրատեգիական ռեզերվի զորքերի հրամանատար։ 1965 թվականին, երբ Ինդոնեզիայում իշխանության գլուխ անցավ զինվորական խմբավորումը, դարձել է նախարար՝ ցամաքային ուժերի հրամանատար։ 


== Ծանոթագրություններ ==
Ակրոկորնթոս

Ակրոկորնթոս (հուն․՝ Ακροκόρινθος. նշանակում է Վերին Կորնթոս) - Հունաստանի հին Կորնթոս քաղաքի ակրոպոլիսը (միջնաբերդը), որ գտնվում է հին քաղաքի ավերակների վերևում բարձրացող ժայռի վրա (ժամանակակից Կորնթոս քաղաքն ավելի հեռու է ընկած)։ Որպես ռազմական պաշտպանական կառույց գոյությունը պահպանել է հին ժամանակներից մինչև 19-րդ դարի սկիզբը։ Տեղանքի նպաստավոր մակերևույթը պաշտպանական հարմարավետ դիրք էր ապահովում, նամանավանդ, որ պաշտպանվողների տրամադրության տակ խմելու ջրի մշտական աղբյուր կար պարիսպների ներսում։ Բերդն իր հսկողության տակ էր պահում Պելոպոնեսը մայր երկրին կապող Կորնթոսի պարանոցը և հանդիսանում էր վերջին արգելքը հյուսիսից դեպի Պելոպոնես տանող ճանապարհին։ Պատմաբան և ռազմագետ Ջորջ Ֆորեսթի գնահատմամբ՝ դա ամենահզոր ամրությունն է եղել բուն Հունաստանում։


== Պատմություն ==
Բյուզանդական ժամանակաշրջանում բերդը, որտեղ հաստատվել էր Էլլադայի զիվորական թեմի ստրատեգը, մեծապես ամրացվել է։ Բլրի շուրջ երեք շարք պարիսպներ են բարձրացվել, իսկ բարձունքի վրա գտնվել է Աֆրոդիտե աստվածուհու տաճարը (ավելի ուշ ժամանակներում այդ տաճարը դարձել է քրիստոնեական եկեղեցի, ապա՝ մուսուլմանական մզկիթ)։ Հետագա դարերում, մեկը մյուսին հաջորդելով, այստեղ տերություն են արել խաչակրաց չորրորդ արշավանքի մասնակիցները, Վենետիկի հանրապետության ռազմիկները, թուրքերը։
Հին հույն ճանապարհորդ, աշխարհագրագետ Պավսանիասը իր «Էլլադայի նկարագրությունը» աշխատությունում մեջ է բերել կորնթոսյան առասպելը, ըստ որի՝ Կորնթոս քաղաքը վեճի առարկա է դարձել Պոսեյդոնի (այսինքն՝ ծովի) և Հելիոսի (արևի) միջև։ Նրանց վեճը լուծող դատավոր է կարգվել Հեկատոնքեյրոսներից մեկը՝ Բրիարոսը, որը վճռել է՝ Կորնթոսի պարանոցը պատկանելու է Պոսեյդոնին, Ակրոկորնթոսը՝ Հելիոսին։
Պարիսպների ներսում գտնվող Վերին Պիրենե աղբյուրի մասին էլ Պավսանիասն իր այդ նույն աշխատության մեջ գրում է. «Ասում են, թե տաճարի ետևում գտնվող աղբյուրը Ազոպոսի ընծան է Սիզիփոսին։ Ըստ ժողովրդական ավանդազրույցի՝ վերջինս տեղյակ է լինում, որ Ազոպոսի դուստր Էգինային Զևսն առևանգել է, բայց աղջկան փնտրողներին հրաժարվում է որևէ բան հաղորդել, մինչև չի ստանում Ակրոկորնթոսի աղբյուրը՝ որպես ընծա»։
1929 թվականին Կորնթոսի պեղումների ամերիկյան գիտական դպրոցի մասնագետները պեղումեր, հետազոտություններ, ուսումնասիրություններ են կատարել Ակրոկորնթոսում, որը ներկայումս համարվում է հին և միջնադարյան Հունաստանի պատմությամբ հետաքրքրվողների համար ամենակարևոր պաշտպանական կառույցը։


== Գրականություն ==
Else Höffer: Akro-Korinth. In: Reclams Universum: Moderne illustrierte Wochenschrift 27.2 (1911), S. 1021–1023.


== Ծանոթագրություններ ==
Գալուստ (այլ կիրառումներ)

Գալուստ, կարող է վերաբերել՝

Գալուստ - հայկական արական անուն
Գալուստ - լեռնաբլուր Հայկական պար լեռնահամակարգում
Վարդապետարան

Վարդապետարան, բարձր տիպի դպրոց միջնադարյան Հայաստանում, որի շրջանավարտներին կարող էր շնորհվել վարդապետի աստիճան և ինքնուրույն գործելու (դպրոց հիմնել, քարոզել և այլն) իրավունք։ Առաջին վարդապետարանը հիմնվել է Վաղարշապատում (այժմ՝ էջմիածին, տես Վաղարշապատի դպրոց)։   
Վարդապետարանի ծրագիրը սկզբնական շրջանում ընդգրկել է Սուրբ գիրքը, վարքաբանությունը և եռյակ գիտությունները (քերականություն, ճարտասանություն, դիալեկտիկա)։  
Հետագայում ծրագրերում մտցվել են բնաբանական, աստվածաբանական, բարոյական, տնտեսական, քաղաքական, թվաբանական, երաժշտական, երկրաչափական, աստղաբաշխական և այլ առարկաներ։ Նշանավոր են եղել Սյունյաց, Արշարունյաց, Սանահինի, Սևանի, Անիի, Հաղպատի, Տաթևի, Գոշավանքի, Խորանաշատի, Խոր Վիրապի, Մշո Առաքելոց, Գլաձորի, Հերմոնի, Երզնկայի, Մեծոփա, Խառաբաստա, Ամրդոլու և Կիլիկյան Հայաստանի մի շարք վանքերի վարդապետարանները, որոնք տվել են մշակույթի, գիտության, հասարակական-քաղաքական բնագավառների խոշոր գործիչներ։
Յուղասունկ կվենու

Յուղասունկ կվենու (լատ.՝ Suillus grevillei), Boletaceae ընտանիքին պատկանող սունկ, որը գրանցված է Հայաստանի Հանրապետության Կարմիր գրքում։


== Նկարագրություն ==
Միկոռիզա գոյացնող համեղ, ուտելի սունկ է։ 3-14 սմ տրամագծով, գորշավուն, աղյուսագույն, դեղնակիտրոնագույն կամ ժանգագույն, բարձիկաձև գլխարկը սկզբում ուռուցիկ է, հետո տափակ, լայն թմբիկով, լորձնային, ծածկոցի մնացորդներով, որը հասնում է մինչև կրկնակի օղակը։ Օղակի ներքին մասը լորձնային է, իսկ արտաքինը՝ փառանման, հաստ։ Սնկի հաճելի հոտով և համով պտղամիսը գլխարկում բաց դեղին է, ոտիկում՝ կիտրոնագույն։ Նեղ, դեղնավուն խողովակները կպչելիս դառնում են մոխրագույն։ Դեղին, օղակից վերև սպիտակ գույնի, օղակից ներքև՝ դարչնագույն, հատիկավոր ոտիկը 6-10 x 1,5-3 սմ է։ Սպորափոշին դեղնաշագանակագույն է, իսկ Էլիպսաձև, հարթ սպորները՝ 7,5-10-12 x 3-4 մկմ։


== Տարածվածություն ==
Հայաստանում հանդիպում է Լոռու («Գյուլագարակի սոճի» պետական արգելավայրի տարածք) ֆլորիստիկական տարածքում։ Ընդհանուր արեալը ընդգրկում է Եվրոպան, Ասիան, Հյուսիսային Ամերիկան, Հարավային Կովկասը (Հայաստան)։


== Էկոլոգիա ==
Հայաստանում հանդիպում է եզակի առանձնյակներով, 1200-1400 մ բարձրությունների վրա, հողի վրա, փշատերև անտառներում, օգոստոս ամսին։


== Պահպանություն ==
Վտանգված տեսակ է։ Պահպանվում է «Գյուլագարակի սոճի» պետական արգելավայրում համապատասխան էկոհամակարգերի կազմում։


== Ծանոթագրություններ ==
Ալեքսանդրովսկի Զավոդ

Ալեքսանդրովսկի Զավոդ (ռուս.՝ Александровский Завод), գյուղ Ռուսաստանի Անդրբայկալյան երկրամասի Ալեքսանդրովո-Զավոդսկի շրջանի կազմում։
Բնակչությունը 2002 թվականին գրանցված տվյալներով կազմում էր 2634 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եվգենի Լուկյանով

Եվգենի Լուկյանով (ռուս.՝ Евге́ний Влади́мирович Лукья́нов, դեկտեմբերի 10, 1951(1951-12-10), Լենինգրադ, ՌԽՖՍՀ, ԽՍՀՄ), ռուս պետական գործիչ և դիվանագետ։


== Կենսագրություն ==
1974 թվականին ավարտել է Սանկտ Պետերբուրգի պետական համալսարանը՝ «անգլերեն լեզու և գրականություն» մասնագիտությամբ։ 1974 թվականից զբաղվում է դիվանագիտական գործունեությամբ։ Տիրապետում է ֆրանսերեն և անգլերեն լեզուներին։

1974-1981 թվականներ՝ «Импульс» ընկերության ինժեներ-թարգմանիչ։
1981-1984 թվականներին եղել է ԽՍՀՄ լրագրողների միության Լենինգրադյան բաժանմունքի ղեկավարության քարտուղարի տեղակալ։
1984-ից մինչև 1990 թվականը ԽՍՀՄ արտաքին գործերի նախարարությունում զբաղվել է դիվանագիտական գործունեությամբ։
1987 թվականից մինչև 1990 թվականը Լենինգրադի ԽՍՀՄ արտաքին գործերի նախարարության ներկայացուցչի տեղակալ։
1990 թվականից մինչև 1991 թվականը եղել է «Պետական էրմիտաժ» թանգարանի ներքին կապերի տնօրենի տեղակալ։
2010 թվականի դեկտեմբերի 26-ից Ռուսաստանի Դաշնության անվտանգության խորհրդի քարտուղարի օգնական։
2012 թվականի մարտի 23-ից մինչև 2016 թվականի դեկտեմբերի տասը եղել է Ռուսաստանի Դաշնության անվտանգության խորհրդի քարտուղարի տեղակալ։
2016 թվականի դեկտեմբերի 15-ից համարվում է Լատվիայում Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի մեկ դուստր և մեկ որդի։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2007 թվականի դեկտեմբերի 13)
1-ին դասի արտակարգ և լիազոր դեսպանորդ (2009 թվականի մայիսի 7)
Արտակարգ և լիազոր դեսպան (2018 թվականի հունիսի 13)


== Ծանոթագրություններ ==


== Արտաքին հղումներ ==
Посол знает, что делать
Ալոմազրասի

Ալոմազրասի, գյուղակ Արևմտյան Հայաստանում, Վանի վիլայեթի Արճեշի գավառակում։


== Բնակչություն ==
XX դարի սկզբին ուներ 5 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բեյազըթ Օզթյուրք

Բեյազըթ Օզթյուրք (թուրքերեն՝ Beyazıt Öztürk, մարտի 12, 1969(1969-03-12), Բոլու, Թուրքիա), հայտնի է նաև Բեյազ անվամբ, թուրքական հաղորդավար, սթենդափ կատակերգու և դերասան։ Նա թուրքական հայտնի «Beyaz Show» թոք շոուի հաղորդվարն է, որը ցուցադրվում է Kanal D հեռուստատեսությամբ։ 2018 թվականին նա դարձել է «Թուրքիայի ձայնը» (թուրքերեն՝ O Ses Türkiye) հեռուստաշոուի ժյուրիի անդամներից մեկը։


== Կենսագրություն ==
Օզթյուրքը ծնվել է 1969 թվականին Թուրքիայի Բոլու քաղաքում։ Մանկության մեծ մասն անց է կացրել Բուրսա քաղաքում։ Օզթյուրքն ունի վրացական արմատներ։
Ավարտել է Էսքիշեհիրի Անատոլիական համալսարանի գեղարվեստի ֆակուլտետը։ Իր կարիերան սկսել է որպես ռադիոհաղորդավար, այնուհետ տեղափոխվել հեռուստատեսություն։ Բացի այդ, հանդես է եկել նաև որպես դերասան և երաժիշտ։ Օզթյուրքը առավել հայտնի է դարձել «Beyaz Show» հաղորդաշարով, որը Թուրքիայում սկսել է հեռարձակվել 1996 թվականի դեկտեմբերից սկսած և ցուցադրվել է Kanal D-ով։


== Կարիերա ==
Օզթյուրքն իր կարիերան սկսել է Number One TV-ում։ 1996 թվականից նա վարում է «Beyaz Show» երեկոյան թոք շոուն։ Օզթյուրքը զբաղվում է նաև դերասանությամբ և երաժշտությամբ։ 1998 թվականին ձայնագրել է իր առաջին դեբյուտային ալբոմը։ Այն կոչվում է «Beyaz, Türküler»։


== Ընտրված ֆիլմագրություն ==


== Ծանոթագրություններ ==


== Արտաքին հղումներ ==
Բեյազըթ Օզթյուրք Internet Movie Database կայքում
Official website of Beyazıt Öztürk Archived 2018-10-30 at the Wayback Machine.
Beyazonline.com - His brief biography Archived 2016-01-22 at the Wayback Machine.
Who is Who Database - Beyazıt Öztürk
Բևրոն ան Օժ

Բևրոն ան Օժ (ֆր.՝ Beuvron-en-Auge), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2014 թվականի դրությամբ կազմում է 210 մարդ, բնակչության խտությունը` 21.69 մարդ/կմ²։ Բնակավայրը զբաղեցնում է 9.68 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ արևմուտք, Կան քաղաքից` 24 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 151 աշխատունակ (15-64 տարեկան) բնակիչ, որոնցից ակտիվ էին 115-ը, իսկ ոչ ակտիվները` 36։ Ակտիվության ցուցանիշը կազմում է 76,2 %։ 115 աշխատունակ մարդկանցից աշխատել է 99 անձ (52 տղամարդ և 47 կին)։ Գործազուրկ են եղել 16 անձ (8 տղամարդ և 8 կին)։ 36 անաշխատունակներից 9-ը եղել են աշակերտներ կամ ուսանողներ, 16-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լուիզա Էրիտ Վիարդո

Լուիզա Պոլինա Մարիա Էրիտ Վիարդո (մինչ ամուսնությունը՝ Լուիզա Վիարդո) (ֆր.՝ Louise Héritte-Viardot, դեկտեմբերի 14, 1841(1841-12-14), Փարիզ - հունվարի 17, 1918(1918-01-17), Հայդելբերգ, Գերմանական կայսրություն), ֆրանսիացի երգչուհի, երաժիշտ և երգահան։


== Կենսագրություն ==
Ծնվել է երաժիշտների ընտանիքում. մայրը հայտնի երգչուհի, մեցցո սոպրանո Պոլինա Վիարդոն է, հայրը՝ գրող և արվեստի քննադատ՝ Լուի Վիարդոն։
Երգահան, երգիչ-տենոր և մանկավարժ Մանուել դել Պոպուլո Վիսենտե Գարսիայի թոռն է, Մարիա Մալիբրանի զարմուհին, իսպանացի երգչուհի, օպերային արվեստի համաշխարհային լեգենդ և երգիչ Մանուել Վիսենտե Գարսիայի զարմուհին։
Վոկալի առաջին դասերը ստացել է մոր մոտ. այդ դասերի շնորհիվ նա հետագայում երգչուհի է դարձել։ 
1863 թվականին ամուսնացել է Էռնեստ Էրիտի՝ պատվավոր դեսպանի և Բեռնում Ֆրանսիայի դեսպանության կանցլերի հետ։
Երգչուհու կատարողական կարիերան ավարտվել է հիվանդության պատճառով։ Շարունակելով երգել իրադարձությունից իրադարձություն՝ նա հիմնականում իրեն նվիրել է ստեղծագործելուն և դասավանդմանը։ Կլարա Շումանի՝ կոմպոզիտոր Ռոբերտ Շումանի կնոջ օգնությամբ գտել է երգեցողության ուսուցչի դեր կոնսերվատորիայում։
Մահացել է Հայդելբերգում։


== Արվեստ ==
Լուիզա Վիարդոն դաշնակահարուհի էր։ Օպերային, կամերային և նվագախմբային ստեղծագործությունների, սիմֆոնիաների հեղինակ, որոնց մեծ մասը, սակայն, չի պահպանվել։ Նրա աշխատանքների ցանկում չորս լարային նվարտետ է, երեք դաշնամուրային կվարտետ, երկու դաշնամուրային տրիո և մի քանի գործիքային սոնատ։ Իր կամերային երաժշտությունից պահպանվել են միայն երեք դաշնամուրային կոնցերտները։ Դաշնամուրային № 2 կվարտետի պրեմիերան (1883) անցել է մեծ հաջողությամբ և դարձել է նրա կողմից գրած ավելի քան 300 ստեղծագործություններից մեկը և հրապարակվել է նրա կյանքի օրոք։


== Ընտրյալ երաժշտական ստեղծագործություններ ==
Arme kleine Liebe (in Drei Lieder)
Der Schmied, op. 8 no. 5
Erlösung
Saphiren sind die Augen dein
Sehnsucht
Sérénade
Tag und Nacht
Unter’m Machendelbaum
Sonata for cello and piano opus 40, (1909)
Die Bajadere, կանտատ երգչախմբի և նվագախմբի համա
Wonne des Himmels, կանտատ մենակատարի, երգչախմբի և նվագախմբի համար
Das Bacchusfest, կանտատ երգչախմբի և նվագախմբի համար, 1880
Lindoro, մի ակտից բաղկացած երգիծական օպերա, 1879
Quartet for piano and strings, No. 1 in A Major, Opus 9, Im Sommer, 1883;
Quartet for piano and strings, No. 2 in D major, Op 11, Spanish Quartet Spanish, 1883
Quartet for piano and strings, No. 3, 1879.


== Ծանոթագրություններ ==


== Արտաքին հղումներ ==
Louise Pauline Marie Héritte-Viardot (1841—1918) Archived 2012-03-05 at the Wayback Machine.(անգլ.)
Պչելկա (խուտոր, Կույուրգազինսկի շրջան)

Պչելկա (ռուս.՝ Пчелка, բաշկիրերեն՝ Пчелка), խուտոր Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անիկուր

Անիկուր (ֆր.՝ Hagnicourt), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 63 մարդ, բնակչության խտությունը` 10.96 մարդ/կմ²։ Բնակավայրը զբաղեցնում է 5.75 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ հյուսիս-արևելք, Շալոն ան Շամպայն քաղաքից 75 կմ հյուսիս, Շառլվիլ Մեզիեր քաղաքից 21 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 42 աշխատունակ (15-64 տարեկան) բնակիչ, որոնցից ակտիվ էին 34-ը, իսկ ոչ ակտիվները` 8։ Ակտիվության ցուցանիշը կազմում է 81,0 %։ 34 աշխատունակ մարդկանցից աշխատել է 32 անձ (18 տղամարդ և 14 կին)։ Գործազուրկ են եղել 2 անձ (2 կին)։ 8 անաշխատունակներից 2-ը եղել են աշակերտներ կամ ուսանողներ, 4-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լևոն Մամիկոնյան

Լևոն Մանվելի Մամիկոնյան (հուլիսի 27, 1932(1932-07-27), Երևան, Հայկական ԽՍՀ, ԱԽՖՍՀ, ԽՍՀՄ), հայ ջութակահար, մանկավարժ, ՀԽՍՀ վաստակավոր արտիստ (1973), պրոֆեսոր (1978 թվականից)։ Դաշնակահար Վարդան Մամիկոնյանի հայրն է։


== Կենսագրություն ==
Լևոն Մամիկոնյանը ծնվել է 1932 թվականի հուլիսի 27-ին Երևանում։ Սովորել է Երևանի պետական կոնսերվատորիայում, որ ավարտել է 1956 թվականին (Կարպ Դոմբաևի դասարան)։ 1960 թվականին ավարտել է Սանկտ Պետերբուրգի կոնսերվատորիայի ասպիրանտուրան (ղեկավարներ՝ Մ. Վայման և Լ. Ռաաբեն)։
1961–1993 թվականներին Լևոն Մամիկոնյանը դասավանդել է Երևանի պետական կոնսերվատորիայում, որտեղ 1974 թվականից մինչև 1993 թվականը եղել է ամբիոնի վարիչ։ 1963–1976 թվականներին եղել է Հայհամերգի լարային քառյակի 1-ին ջութակ։
1973 թվականին Լևոն Մամիկոնյանն արժանացել է ՀԽՍՀ վաստակավոր արտիստի կոչման։
Հեղինակել է անսամբլային մեթոդիկային վերաբերող ուսումնասիրություններ։ 
1993 թվականին տեղափոխվել է Ֆրանսիա։


== Ծանոթագրություններ ==


== Գրականություն ==
Սարյան Ա., Ջութակահար Լևոն Մամիկոնյանի կյանքը և ստեղծագործական ուղին, Երևան, 2009։
Ով ով է. Հայեր, կենս. հանրագիտ., հատոր Ա., Երևան, 2005։
Միտ Տյոզայոլ

Միտ Տյոզայոլ  (ռուս.՝ Мить-Тёзаёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սոյվա գետի աջ ափից 93 կմ հեռավորության վրա։ Գետի երկարությունը կազմում է 23 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000060122
Կոդը ըստ հիդրոլոգիական հետազոտության (ՌԴ) — 103006012
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Նևին Հարիսոն

Նևին Հարիսոն  (անգլ.՝ Nevin Harrison, հունիսի 2, 2002(2002-06-02), Սիեթլ, Վաշինգտոն, ԱՄՆ),  ամերիկացի կանոեիստուհի, օլիմպիական չեմպիոն (2020) և աշխարհի չեմպիոն։


== Կենսագրություն ==
Նևին Հարիսոնը ծնվել է 2002 թվականի հունիսի 2-ին։ Տիրապետում է անգլերեն և իսպաներեն լեզուներին։


== Կարիերա ==
Նևին Հարիսոնը թիավարությամբ զբաղվել սկսել է 12 տարեկանում՝ Սիեթլի բայդարկաներով և կանոեներով թիավարության ակումբում։ Տասնհինգ տարեկանում սկսել է հանդես գալ ԱՄՆ-ի դրոշի ներքո՝  մասնակցելով Ռաչիցեում անցկացված ICF Olympic Hopes 2017 ռեգատին և նվաճելով արծաթե մեդալ 1000 մ և ոսկե մեդալներ 500 մ և 200 մ մրցատարածություններում 2002 թվականին ծնվածների տարիքային խմբում։
Հաջորդ տարի ICF Olympic Hopes Regatta 2018-ում Պոզնանում նվաճել է ոսկե մեդալը 2002 թվականին ծնվածների տարիքային խմբում 500 մ և 200 մետր միայնակ կանոեի թիավարության կատեգորիայում։ 2019 թվականին տեղափոխվել է Գիգ Հարբորի Gig Harbor Canoe and Kayak Racing Team թիմ։ Օկլահոմա Սիթիում 2019 թվականին անցկացված ԱՄՆ-ի թիմային ներքին մրցաշարում հաղթել է և՛ մեծահասակների, և՛ երիտասարդների կատեգորիաներում 1000 մ, 500 մ և 200 մ մրցատարածություններում։ Մասնակցել է 2019 թվականին Լիմայում կայացած Համաամերիկյան խաղերին և հաղթել է 200 մետր մրցատարածությունում։
2019 թվականին բայդարկայով և կանոեներով թիավարության աշխարհի առաջնությունում ոսկե մեդալ է նվաճել կանոեով 200 մետր մրցատարածությունում՝ դառնալով առաջին ամերիկուհին, որը հաղթել է սպրինտերյան կանոեի աշխարհի առաջնությունում։
2021 թվականի օգոստոսի 5-ին դարձել է կանոե-սպրինտի պատմության մեջ առաջին օլիմպիական չեմպիոնը 200 մ մրցատարածությունում՝ առաջ անցնելով բազմակի չեմպիոն Լորենս Վենսան-Լապուանտից։


== Ծանոթագրություններ ==
Ռատի Ալեքսիձե

Ռատի Ալեքսիձե (վրաց.՝ რატი ალექსიძე, օգոստոսի 3, 1978(1978-08-03), Թբիլիսի, ԽՍՀՄ), վրացի ֆուտբոլիստ, հարձակվող։ 1998-2009 թվականներին հանդես է եկել Վրաստանի հավաքականում։


== Կարիերա ==
Ռատի Ալեքսիձեն կարիերան սկսել է վրացական «Դինամոյում»։ Սկզբից հանդես է եկել երիտասարդական կազմում, սիկ հետո դարձավ հիմնական կազմի խաղացող։ 1997 թվականին Արչիլ Սախվադձեի հետ վերապատրաստվել է «Չելսիում», հանդես է եկել որպես պահեստային և դարձել նրանց լավագույն հարձակվողը։ Անգլիայից վերադառնալուց հետո Ալեքսիձեն ընտրվել է թիմի ավագ։
1999 թվականին «Չելսին» գնեց նրան։ 2000-2001 թվականներին առաջին խաղը խաղացել է ՈՒԵՖԱ Եվրոպայի Լիգայում շվեյցարական «Սանկտ Գալլեն»։ Անգլիայի առաջնությունում Ալեքսիձեն խաղաց ընդամենը երկու խաղ և 2002 թվականին վերադարձավ «Դինամո»։
2004 թվականին Ալեքսիձեն առաջարկ ստացավ «Ռոստովից»։ Առաջին խաղը Ռուսաստանի առաջնությունում նա խաղաց մարտի 13-ին «Տորպեդոյի» դեմ, ընդմիջումից հետո փոփոխության դուրս գալով Իսո Կանենդայի փոխարեն։ Ընդհանուր Ռուսաստանի առաջնությունում նա խաղացել է 9 խաղ։ Մրցաշրջանի ավարտից հետո Ռատին ավարտում է կարիերան, բայց 2007 թվականին վերադարձավ և պայմանագիր կնքեց Թբիլիսյան «Լոկոմոտիվի» հետ։
2009 թվականին տեղափոխվեց «Դյոր»։


== Ձեռքբերումները ==
 «Դինամո»Վրաստանի առաջնություն (5) - 1995/96, 1996/97, 1997/98, 1998/99, 2002/03
Վրաստանի գավաթի մրցանակակիր (2) - 1997, 2003«Չելսի»Անգլիայի գավաթակիր
Անգլիայի սուպերգավաթի մրցանակակիր«Դյոր»2012/13 թվականին Հունգարիայի չեմպիոն


== Արտաքին հղումներ ==
Վիճակագրութունը National Football Teams կայքում(անգլ.)
Պրոֆիլը transfermarkt.com կայքում(անգլ.)


== Ծանոթագրություններ ==
Ռուբեն Զարդարյան

Ռուբեն Զարդարյան (1874, Սևերեկ, Շանլըուրֆայի մարզ, Թուրքիա - օգոստոսի 16, 1915(1915-08-16), Այաշ, Անկարայի վիլայեթ, Օսմանյան կայսրություն), արևմտահայ նշանավոր գրող, թարգմանիչ, խմբագիր, հասարակական, քաղաքական գործիչ։


== Կենսագրություն ==
Ռուբեն Զարդարյանը ծնվել է Սևերեկի գավառի Սևերեկ գյուղաքաղաքում։ Երկու տարեկան հասակում ծնողների հետ տեղափոխվել է Խարբերդ, որտեղ ստացել է կրթությունը, սովորել նախ ազգային վարժարանում, Ամերիկյան դպրոցում, ապա աշակերտել է Թլկատինցուն։ 1892-1903 թթ. ուսուցիչ է եղել Մեզիրեի ազգային Կեդրոնական վարժարանում։ 1903-1904 թթ. ձերբակալվել է քաղաքական գործունեության համար։ 1905-1908 թթ. բնակվել է Բուլղարիայի Պլովդիվ քաղաքում, որտեղ խմբագրել է «Ռազմիկ» թերթը։ 1908 թ. երիտթուրքերի հեղաշրջումից հետո վերադարձել է Կ.Պոլիս։
Եղել է Հայոց Մեծ Եղեռնի զոհ։ Ձերբակալվել է, ուղարկվել Այաշ, Կոնիա, Հալեպ, որտեղ և զոհվել է։


== Ստեղծագործություններ ==

1909 թ. հիմնել է «Ազատամարտ» օրաթերթը։ Գրական ասպարեզ է մտել 1890-ականների սկզբներից, Խարբերդից աշխատակցելով պոլսահայ թերթերին՝ «Ծաղիկ», «Մասիս», «Արևելյան մամուլ» և այլն։
1910 թ. լույս է տեսել Ռուբեն Զարդարյանի «Ցայգալոյս» գիրքը, որը 1912 թ. ֆրանսերեն հրատարակվել է Փարիզում։ Ռուբեն Զարդարյանը գրել է չափածո ու արձակ բանաստեղծություններ, նորավեպեր («Սեւ հաւը կանչեց», «Նահանջ», «Ապրելու համար», «Տան սէրը», «Սարերու տղան», «Զղջումը»), հեքիաթներ, լեգենդներ, գրականագիտական հոդվածներ։ Կազմել և հրատարակել է «Մեղրագետ» ընթերցարանը (6 գիրք)։ Թարգմանել է Մաքսիմ Գորկու, Վ. Կորոլենկոյի, Է. Վերհառնի, Պերսի Շելլիի, Վիկտոր Հյուգոյի, Օսկար Ուայլդի, Անատոլ Ֆրանսի երկերից։


== Երկեր ==
Ցայգալոյս, Կ. Պոլիս, 1910, 236 էջ։
Ամբողջական էջեր, Փարիզ, 1930, 215 էջ։
Ցայգալոյս, Վենետիկ, 1945, 100 էջ։
Ցայգալոյս, Վենետիկ, 1959, 104 էջ։
Ցայգալույս, Երևան, 1959, 598 էջ։
Ցայգալոյս, Պէյրութ, 1977, 447 էջ։
Ցայգալոյս, Վենետիկ, 1983, 108 էջ։
Ցայգալոյս, Անթիլիաս, 1994, 448 էջ։
Ընտրանի, Երևան, 2014, 200 էջ։
Յօդուածներ, Իսթանպուլ, 2015, 199 էջ։


== Ծանոթագրություններ ==
Չերնետչինսկի գյուղական խորհուրդ (ախտիրսկի շրջան)

Անվան այլ կիրառումների համար տե՛ս՝ Չերնետչինսկի գյուղական խորհուրդ (այլ կիրառումներ)Չերնետչինսկի գյուղական խորհուրդ  (ուկրաիներեն՝ Чернеччинська сільська рада), Ուկրաինայի Սումիի մարզի Ախտիրսկի շրջանում։
2001 թվականի տվյալներով Չերնետչինսկի գյուղական խորհրդում բնակվում էր 2701 մարդ։ Խորհրդում կա 7 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Միլան (Դիարբեքիրի գավառ)

Անվան այլ կիրառումների համար տե՛ս՝ Միլան (այլ կիրառումներ)Միլան, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Դիարբեքիր քաղաքից հարավ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Վալվեստինո

Վալվեստինո  (իտալերեն՝ Valvestino), կոմունա Իտալիայում, Լոմբարդիա մարզի Բրեշիա գավառում։
Բնակչությունը ըստ 2008 թվականի տվյալների կազմում է 287 մարդ, խտությունը՝ 9 մարդ/կմ²։ Զբաղեցնում է 31 կմ² տարածք։ Փոստային ինդեքս՝ 25080։ Հեռախոսային կոդ՝ 0365։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0365 74012
Էլեկտրոնային հասցե։ info@comunevalvestino.it
Գլխավոր կայք։ http://www.comunevalvestino.it Archived 2009-05-01 at the Wayback Machine.


== Արտաքին հղումներ ==
http://www.comunevalvestino.it Archived 2009-05-01 at the Wayback Machine.
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մեթ Բարնս

Մեթ Քելի Բարնս (անգլ.՝ Matt Kelly Barnes, մարտի 9, 1980(1980-03-09), Սանտա Կլարա, Սանտա Կլարա շրջան, Կալիֆոռնիա, ԱՄՆ), ամերիկացի նախկին բասկետբոլիստ։ 14 մրցաշրջան հանդես է եկել Բասկետբոլի ազգային ասոցիացիայում (NBA)։ 
2002 թվականի NBA դրաֆթի երկրորդ շրջանի ժամանակ ընտրվել է «Մեմֆիս Գրիզլիս» ակումբի կողմից 46-րդ համարի ներքո։ 2017 թվականի «Գոլդեն Սթեյթ Ուորիորս» ակումբի կազմում դարձել է NBA չեմպիոն։ Խաղացել է թեթև հարձակվողի դիրքում։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Արտաքին հղումներ ==
Էջը NBA.com(անգլ.)
Խոսրովանույշ

Խոսրովանույշ, Բագրատունյաց Հայաստանի հինգերորդ թագուհին, հայոց թագավոր Աշոտ Ողորմածի (953-977) կինը։
Խոսրովանույշը հայտնի է իր Հաղպատում և Սանահինում կառուցած վանքերով, որոնք գտնվում են ՀՀ Լոռու մարզում և ընդգրկված են ՅՈՒՆԵՍԿՕ-ի հայաստանյան ժառանգության ցանկում։


== Կենսագրություն ==
Թագուհու նախնիների և տոհմի մասին տեղեկությունները քիչ են, սակայն զավակների և թոռների անունները պահպանվել են։ Ունեցել է 3 որդի՝ Սմբատ, Գագիկ և Գուրգեն։ Սմբատը ժառանգել է հոր գահը և դարձել հայոց թագավոր (977-990), ում հաջորդել է Գագիկը (990-1020)։ Գուրգենը առանձին թագավորական ճյուղ է հիմնադրել Լոռիում (Կյուրիկյաններ), դարձել Լոռու թագավոր, ապա իր տոհմի իշխանությունը հաստատվել է Տավուշում, Գարդմանում, Փառիսոսում, Կախեթի մարզում։


== Գործունեություն ==

Աշոտ Ողորմածի (953-977) գահակալության 14-րդ տարում՝ 966 թվականին, Խոսրովանույշ թագուհին կառուցել է տալիս Սանահինի վանքը, ապա՝ 976 թվականին՝ Հաղպատավանքը։ Դրանք միջնադարում դարձել են գիտաուսումնական կենտրոններ, Սանահինում բացվել են համալսարան ու մատենադարան։ Ավելի ուշ, Հաղպատի դպրոցի հիման վրա, կառուցվել է Հաղպատի գրադարանը ու մատենադարանը։
Խոսրովանույշ թագուհին Սանահինի վանքը կառուցել է Սմբատի ու Գուրգենի արևշատության համար։ Այն հետագայում դարձել է Լոռու թագավորության եկեղեցական թեմի աթոռանիստը։


== Տես նաև ==
Խոսրովիդուխտ (երաժիշտ)
Սուրբ Խոսրովիդուխտ


== Ծանոթագրություններ ==


== Գրականություն ==
Cyril Tumanoff, Manuel de Généalogie et de Chronologie pour l’Histoire de la Caucasie Chrétienne (Arménie-Géorgie-Albanie)
Հայկական սովետական հանրագիտարան
René Grousset, Histoire de l’Arménie Archived 2015-12-01 at the Wayback Machine.
Continuité des élites à Byzance durant les siècles obscurs
Ջրառվույտ

Ջրառվույտ, ջրաերեքնուկ, ջրառվույտազգիների ընտանիքի ճահճային բազմամյա խոտաբույսերի ցեղ։ Հայտնի է 1 տեսակ՝ Ջրառվույտ եռատերև (Menyanthes trifoliata)։
Հայաստանում հանդիպում է Վայոց ձորի մարզում (Չիմոյգյոլում). գրանցված է Հայաստանի Կարմիր գրքում։ Կոճղարմատը սողացող է, բազմամյա, հատվածավոր։ Ցողունի բարձրությունը մինչև 40 սմ է։


== Կենսաբանական նկարագիր ==

Կոճղարմատը սողացող է, բազմամյա, հատվածավոր։ Ցողունի բարձրությունը մինչև 40 սմ է։ Տերևները եռմասնյա են, երկար կոթուններով, հերթադիր։
Ծաղկակիր ցողունն ուղիղ է, առանց տերևների, ծաղկաբույլը՝ ողկուզանման, ծաղիկները՝ ձագարանման, սպիտակ կամ վարդագույն։
Պտուղը միաբուն, երկբաժան տուփիկ է, սերմերը՝ խոշոր, կողքերից սեղմված։
Ծաղկի բանաձևը՝ 
  
    
      
        ∗
        
          K
          
            (
            5
            )
          
        
        
        
          C
          
            (
            5
            )
          
        
        
        
          A
          
            5
          
        
        
        
          G
          
            (
            
              
                2
                _
              
            
            )
          
        
      
    
    {\displaystyle \ast K_{(5)}\;C_{(5)}\;A_{5}\;G_{({\underline {2}})}}
  
Ծաղկում է հուլիսի կեսերին։


== Քիմիական կազմ ==
Բուժական նպատակներով օգտագործում են ջրառվույտ (լատ.՝ Folium Menyanthidis) տերևները։ Տերևները հավաքում են բույսի ծաղկելուց հետո, չորացնում են 45-60 °C ջերմաստիճանում։
Բույսի տերևները պարունակում են ֆլավոնիոիդներ, գլիկոզիդներ, մենիանտին, վիտամին С, ասկորբինաթթու, ճարպայուղ, ալկոհոլիդներ։


== Նշանակություն ==
Դեղաբույս է. պարունակում է ալկալոիդներ, ֆլավոնիդներ, ճարպեր, ներկանյութ և այլն։ Պատրաստուկներն օգտագործում են որպես լեղամուղ, ախորժաբեր, հակադողէրոցքային միջոց։ Ունի մանրէասպան հատկություն։ Գեղագարդիչ է։


== Պատկերասրահ ==


== Ծանոթագրություններ ==


== Գրականություն ==
Ingrid Schönfelder, Peter Schönfelder: Das neue Handbuch der Heilpflanzen. Sonderausgabe. Franckh-Kosmos, Stuttgart 2011, ISBN 978-3-440-12932-6.
Ting-nung Ho, Robert Ornduff: Menyanthaceae. PDF-Datei, online (Abschnitte Beschreibung und Verbreitung).
Mohammad Qaiser: Flora of West Pakistan. 111: Menyanthaceae. Stewart Herbarium, Rawalpindi 1977, online (Abschnitt Beschreibung).


== Արտաքին հղումներ ==
Jepson Manual Treatment
USDA Plants Profile
Photo gallery
Ալեքսեյ Ռոմանով (բլոգեր)

Անվան այլ կիրառումների համար տե՛ս՝ Ալեքսեյ Ռոմանով (այլ կիրառումներ)Ալեքսեյ Ռոմանով (ռուս.՝ Алексей Романов, հուլիսի 18, 1971(1971-07-18), Խաբարովսկ, ՌԽՖՍՀ, ԽՍՀՄ), ռուս հեռուստահաղորդավար, լրագրող, բլոգեր։ Այժմ բնակվում է Թբիլիսիում, Վրաստան։


== Կենսագրություն ==
Ծնվել է 1971 թվականի հուլիսի 18-ին Խաբարովսկում, Խորհրդային Միություն։ Ավարտել է Հեռավորարևելյան պետական հումանիտար համալսարանը։ 1994-2002 թվականներին աշխատել է Դալնեվոստոչնայա պետական հեռուստառադիո ընկերությունում, ապա՝ Դալ-ՏՎ մասնավոր հեռուստաընկերությունում ղեկավարել է լրատվական ծառայությունը, եղել է թերթի խմբագիր։
2016 թվականի հունիսին, իր պնդմամբ, քաղաքական ճնշումների պատճառով, Ռուսաստանից տեղափոխվել Թբիլիսի, Վրաստան, որտեղ էլ առ այսօր բնակվում է։


== Ընտանիք ==
Ամուսնացած է, ունի երկու զավակ։


== Ծանոթագրություններ ==
Կրիմկա (գյուղ, Պերվոմայսկի շրջան)

Անվան այլ կիրառումների համար տե՛ս՝ ԿրիմկաԿրիմկա (ուկրաիներեն՝ Кримка), գյուղ Ուկրաինայի Նիկոլաևի մարզի Պերվոմայսկի շրջանում։ Հիմնադրվել է 1792 թվականին։
2001 թվականի տվյալներով Կրիմկա գյուղում բնակվում էր 1 204 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բերտոկուր լե Դամ

Բերտոկուր լե Դամ (ֆր.՝  Berteaucourt-les-Dames), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 1184 մարդ, բնակչության խտությունը` 255.17 մարդ/կմ²։ Բնակավայրը զբաղեցնում է 4.64 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հյուսիս, Ամյեն քաղաքից 20 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 758 աշխատունակ (15-64 տարեկան) բնակիչ, որոնցից ակտիվ էին 524-ը, իսկ ոչ ակտիվները` 234։ Ակտիվության ցուցանիշը կազմում է 69,1 %։ 524 աշխատունակ մարդկանցից աշխատել է 442 անձ (247 տղամարդ և 195 կին)։ Գործազուրկ են եղել 82 անձ (40 տղամարդ և 42 կին)։ 234 անաշխատունակներից 45 եղել են աշակերտներ կամ ուսանողներ, 81-ը` թոշակառուներ, իսկ 108-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կատերինա Կազելլի

Կատերինա Կազելլի (իտալերեն՝ Caterina Caselli, ապրիլի 10, 1946(1946-04-10), Մեդոլլա, Էմիլիա Ռոմանիա, Իտալիայի թագավորություն), իտալացի երգչուհի, դերասանուհի, երաժշտական պրոդյուսեր։


== Կարիերա ==
1966 թվականին Կատերինան առաջին անգամ հանդես է եկել Սան Ռեմոյի՝ իտալական երգի փառատոնում և կատարելով «Nessuno mi può giudicare» երգը՝ հասել մեծ հաջողության։ Այդ երգի ձայնագրությունը վաճառվել է մեկ միլիոնից ավելի օրինակով, այն ստացել է «Ոսկե ձայնասկավառակ» հավաստագիր։ Երգը երկու տարբերակով թարգմանվել ու հնչել է նաև ֆրանսերեն. 1966 թվականին՝ Դալիդայի, 1974 թվականին՝ Ռիչարդ Էնթոնիի կատարմամբ ·: Մեծ հաջողություն է ունեցել նաև Դևիդ Մըքուիլյամսի «The days of Pearly Spencer» երգի իտալերեն «Il Volto Della Vita» վերնագիրը կրող քավեր տարբերակի կազելլիական կատարումը։
1966 թվականին Կազելլին «Ներում» երգով հաղթող է ճանաչվել Ֆեստիվալբար փառատոնում։ Այդ նույն տարում նա նկարահանվել է ռեժիսոր Ֆիցարոտտիի «Ներում» կինոկատակերգոթյան գլխավոր հերոսուհիներից մեկի դերում։ 1967 թվականին մեկ անգամ ևս հանդես է եկել Սան Ռեմոյի՝ իտալական երգի փառատոնում. այս անգամ Սոննիի և Շերի ընկերակցությամբ կատարել է «Յուրաքանչյուր հույսի ճանապարհը» երգը, որը թեև եզրափակիչ չի մտել, սակայն նրա ձայնագրությունը վաճառվել է հարյուրհազարավոր օրինակներով։ Վաճառքի բաձր ցոցանիշ է գրանցել նաև այդ նույն տարում Կազելլիի ձայնագրած «Ես ստախոս եմ» երգը։
2006 թվականին Միկելե Սոավիի «Արիվեդերչի, ամորե, չաո» («Մնաս բարով, սիրելիս») ֆիլմի համար Կատերինա Կազելլիի գրած սաունդթրեքն արժանացել է Դավիդ դի Դոնատելլոյի անվան մրցանակի «Լավագույն ինքնատիպ երգ» անվանակարգում։
1970 թվականին Կատերինան ամուսնացել է CGD երաժշտական լեյբլի տնօրեն Պիեռո Շուգարի հետ, դարձել Sugar Music-ի նախագահ, այդ պաշտոնը վարելու ընթացքում հայտնաբերել և պրոդյուսերական աշխատանք տարել այնպիսի արտիստների հետ, ինչպես՝ Անդրեա Բոչելլին, Ջունի Ռուսսոն, Էլիզան, Նեգրամարոն...:
2009 թվականին իտալացի 56 այլ արվեստագետների հետ մասնակցել է «Միավորված արվեստագետները Աբրուցցոյի համար» նախագծին՝ հաջակցություն ապրիլին տեղի ունեցած երկրաշարժից տուժածների։
2012 թվականի հուլիսի 25-ին մասնակցել է Բոլոնիայում կայացած Concerto per le Emilia համերգին՝ հաջակցություն Էմիլիա երկրամասում տեղի ունեցած երկրաշարժից տուժածների։


== Սկավառակագրություն ==
1966 - Casco d'oro (CGD, FG 5029)
1967 - Diamoci del tu (CGD, FG 5033)
1970 - Caterina Caselli (CGD, FGS 5080)
1972 - Caterina Caselli (CGD, FGL 5105)
1974 - Primavera (CGD, 69071)
1975 - Una grande emozione (CGD, 69121)
1990 - Amada mia (Sugar Music 508100-1)


== Ծանոթագրություններ ==


== Արտաքին հղումներ ==
{{{1}}} Կատերինա Կազելլի. պաշտոնական կայք
Caterina Caselli Internet Movie Database կայքում
Caterina Caselli — «Il Volto Della Vita» — www.youtube.com.
Շնագայլեր

Շնագայլ, շնանմանների (Canidae) ընտանիքի 3 կամ 4 տեսակի ընդհանրացված անունն է, որոնք բնակեցված են Աֆրիկայում, Ասիայում և Հարավ-Արևելյան Եվրոպայում։ Շնագայլը զբաղեցնում է Հյուսիսային Ամերիկայում գտնվող կոյոտների համանման էկոլոգիական որմնախորշը։ Ոչ մեծ կամ միջին չափի գիշատիչը սնվում է լեշերով և մնացորդներով։ Երկար ոտքերը և կոր ճանկերը հարմարեցված են ոչ մեծ չափի կաթնասուններ, թռչուններ և սողուններ որսալու համար։ Պահպանում է 16 կմ/ժ արագությունը երկար ժամանակ։ Ավելի ակտիվ է մթնշաղին։
Շնագայլների սոցիալական բջիջներում կան միամուսնական զույգեր, որոնք պաշտպանում են իրենց տարածքը մյուս զույգերից․, ակտիվորեն ճնշում են թշնամիներին և պատում են իրենց տարածքը մեզով և կղանքով։ Տարածքը կարող է լինել բավականին մեծ, որպեսզի երիտասարդ շնագայլերը կարողանան ապրել ծնողների հետ այնքան ժամանակ, մինչև կունենան սեփական տարածքը։ Շնագայլները հաճախ կազմում են ոչ մեծ ոհմակներ, օրինակ, զոհին հոշոտելու համար, բայց սովորաբար նրանք որսի են դուրս գալիս միայնակ կամ զույգերով։


== Տաքսոնոմիա ==
1816 թվականին թողարկվեց Լորենց Օկենի երրորդ Lehrbuch der Naturgeschichte հատորը, որտեղ հեղինակը գտել է բավականին նմանություններ շնագայլի և հյուսիսամերիկյան կոյոտի ատամների միջև և առանձնացրել նոր առանձին Thos ցեղատեսակի մեջ։ Բայց այդ առաջարկը չընդունվեց։ Ժամանակակից հետազոտությունները ճշտել են շնագայլերի տեսակների փոխհարաբերությունները։ Չնայած արտաքին նմանություններին` նրանք ոչ բոլորն են սերտ կապված միմյանց հետ։ Բծավոր շնագայլը և սևամեջք շնագայլը մոտ են միմյանց, բայց առանձնացվել են աֆրիկյան և եվրոպական այլ վայրի շներից և գայլերից մոտավորապես 6-7 մլն տարի առաջ։ Սովորական շնագայլը և եթովպական գայլը հանդիսանում են միևնույն ենթատեսակի մաս, որին են պատկանում նաև մոխրագույն գայլը, ընտանի շունը և կոյոտը։ Գերմանիայում իրականացված պուդելների և շնագայլերի հիբրիդացման հետազոտությունները ցույց տվեցին, որ ի տարբերություն վոլֆդոգների շուն/շնագայլ հիբրիդները ցույց են տալիս ծնելիության նվազում, հաղորդակցման զգալի խդիրներ, ինչպես նաև գենետիկ հիվանդությունների թվի մեծացում հաջորդ երեք սերունդների միջամտությունից հետո, ինչպես նաև կոյոտների մոտ։
Ժամանակակից դասակարգման պատկերացումները շնագայլերի մասին ունեն հետևյալ տեսքը.


== Ծանոթագրություններ ==
Սոմերսետ շրջան (Մեն)

Անվան այլ կիրառումների համար տե՛ս՝ Սոմերսետ շրջան (այլ կիրառումներ)Սոմերսետ շրջան (անգլ.՝ Somerset County), ԱՄՆ Մեն նահանգի 16 վարչական միավորներից մեկը։ Ընդհանուր տարածությունը 10.606 կմ² է, բնակչությունը՝ 52.228 մարդ (2010 թ. տվյալներով)։ Շրջկենտրոնն է Սկոուհիգան բնակավայրը։ Կազմավորվել է 1809 թ.։
Դենեժնոե (գյուղ, Ստարիցկի շրջան)

Անվան այլ կիրառումների համար տե՛ս՝ ԴենեժնոեԴենեժնոե (ռուս.՝ Денежное), գյուղ Ռուսաստանի Տվերի մարզի Ստարիցկի շրջանի կազմում։
Բնակչությունը 2002 թվականին գրանցված տվյալներով կազմում էր 100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բլաս Կանտո

Բլաս Կանտո Մորենո (հոկտեմբերի 26, 1991(1991-10-26), Ricote, Իսպանիա), իսպանացի երգիչ։ Նա հանդես է եկել որպես իսպանական Auryn խմբի անդամ։ 2017 թվականից հանդես է եկել արդեն որպես մենակատար։ Նրա դեբյուտային Complicado ալբոմը լույս տեսավ 2018 թվականի սեպտեմբերին, ալբոմը գլխավորեց՝ Իսպանական ալբոմների աղյուսակը։ Նա կներկայացնի Իսպանիան Ռոտերդամում կայանալիք  Եվրատեսիլ 2020 երգի մրցույթում։


== Կենսագրություն ==
2000 թվականին Կանտոն մասնակցել է Veo Veo տաղանդների մանկական շոուին, երբ ութ տարեկան էր։ 2004 թվականին նա մասնակցել է Eurojunior-ին Իսպանիայի հանրային հեռուստատեսություն կողմից կազմակերպված ազգային ընտրությանը Մանկական Եվրատեսիլ 2004 երգի մրցույթի համար։ Նա եզրափակիչ է դուրս եկել «Sentir» երգով, սակայն պարտվել է Մարիա Իսաբելին,ով հետագայում հաղթեց Մանկական Եվրատեսիլ 2004-ում «Antes muerta que sencilla» երգով։
2009 թվականին Կանտոն հիմնել է Auryn տղաների խումբը՝ Օլվարո Գանգոյի, Կառլոս Մարկոյի, Դեյվիդ Լաֆուենտեի և Դանի Ֆերնանդեսի հետ միասին։ 2011 թվականին խումբը մասնակցեց «Destino Eurovisión»-ին ՝ Իսպանիայի հանրային հեռուստատեսություն  կողմից կազմակերպված Եվրատեսիլ 2011 երգի մրցույթի համար ազգային ընտրությանը։ Խումբը անցավ եզրափակիչ բայց գրավեց երկրորդ հորիզոնականը։
Խումբը թողարկել է իր առաջին «Breathe in the Light» սինգլը 2011 թվականին, ինչպես նաև իր Endless Road, 7058 դեբյուտային ալբոմը՝ հասնելով համապատասխանաբար իսպանական սինգլների և հիթ-շքերթների թոփ-10-ին։ Նրանց հաջորդ Anti-Heroes ալբոմը թողարկվել է 2013 թվականին և միանգամից առաջին տեղն Է զբաղեցրել իսպանական ալբոմային հիթ-շքերթում։
2016 թվականի հուլիսին հայտարարվել էր, որ Կանտոն կմիանա Tu Cara Me Suena (Your Face Sounds Familiar) հեռուստատեսային շոուի հինգերորդ եթերաշրջանի դերասանական կազմին։ Շատ չանցած, նա հայտարարեց, որ իրենք պատրաստվում են դադարեցնել, քանի որ խմբի անդամները, ներառյալ Կանտոն, պատրաստվում էին  մենահամերգային նախագծերի մեկնարկի։
2019 թվականի հոկտեմբերի 5-ին TVE-ն Կանտոյին հայտարարել է Եվրատեսիլ 2020 երգի մրցույթի իսպանացի մասնակից։ Նա  կմասնակցի մրցույթին «Universo» երգով։


== Ծանոթագրություններ ==
Ռուս-արգենտինական հարաբերություններ

Ռուս-արգենտինական հարաբերություններ (ռուս.՝ Российско-аргентинские отношения, իսպ.՝ Rusia-Argentina relaciones), դիվանագիտական հարաբերությունները Ռուսաստանի Դաշնության և Արգենտինայի Հանրապետության միջև։


== Պատմություն ==

Դիվանագիտական հարաբերությունները հաստատվել են խորհրդային շրջանում, 1946 թվականին։ Ստորագրվեցին առևտրական և վճարային (1953), որը 1962 թվականին Արգենտինան չեղյալ է համարել, Արգենտինային նավթարդյունաբերական սարքավորումների մատակարարման վերաբերյալ համաձայնագրեր (1958 թվականին)։ 1974 թվականին կնքվել են առևտրատնտեսական և գիտատեխնիկական
համագործակցության զարգացման, ծովային նավագնացության և այլ համաձայնագրեր ու արձանագրություններ, ինչպես նաև Արգենտինայի կողմից Խորհրդային Միությանը գյուղատնտեսական արտադրանք (1980) և միս (1981) մատակարարելու մասին աոևտրական պայմանագրեր։
Կաղապար:Արգենտինա-անավարտ
Մ.թ.ա. 667


== Դեպքեր ==


== Ծնունդներ ==


== Մահեր ==
Պոտանինա (գետ)

Պոտանինա (ռուս.՝ Потанина), գետ Ռուսաստանում, հոսում է Իվանովոյի մարզում։ Գետաբերանը տեղակայված է Վոզոպոլ գետի ձախ ափին՝ 18 կմ հեռավորության վրա։ Գետի երկարությունը 12 կմ է։ Ակունքը գտնվում է Միխալյևո գյուղի մոտ, 11 կմ դեպի հարավ-արևմուտք Շույա քաղաքի կենտրոնում։ Ակունքը գտնվում է անմարդաբնակ անտառում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Կլյազմա գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010301112110000033631
Հիդրոլոգիական ուսումնասիրությունների կոդը - 110003363
Ավազանի կոդը - 09.01.03.011
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սակուկավո

Սակուկավո (վրաց.՝ საკუკავო), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում։


== Դիրք ==
Գյուղը գտնվում է ծովի մակարդակից 60 մետր բարձրության վրա։ Շրջկենտրոն Խոբիից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 382 մարդ։


== Ծանոթագրություններ ==
Դերիլ Ջոնս

Դերիլ Ջոնս (անգլ. Darryl Jones, նաև հայտնի է որպես The Munch, դեկտեմբերի 11, 1961(1961-12-11), Չիկագո), ամերիկյան բաս կիթառահար։ Ջոնսը կարիերան սկսել է որպես սեսսիոն երաժիշտ, որտեղ ձեռք է բերել փորձ և վստահություն՝ նվագելով ջազ, բլյուզ և ռոք ամենահարգված կատարողների հետ։ 1993 թվականին The Rolling Stones խմբի հիմնական բասիստ Բիլ Ուայմենի հեռանալուց հետո Ջոնսն ընդունվել է որպես սայդմեն և մասնակցել է նրանց բոլոր ալբոմների կամ ելույթների ձայնագրությանը։


== Կենսագրություն ==
Ջոնսը ծնվել է 1961 թվականի դեկտեմբերի 11-ին Չիկագոյում։ Մանկության տարիներին նրա հայրը, անձամբ թմբկահար լինելով, լավ է վերաբերվել որդու՝ երաժշտությամբ տարված լինելուն և նրան սովորեցրել է կիթառ նվագել։ Դերիլի հարևանը, որ բասիստ էր, համոզել է նրան կիթառից անցնել բասի։
Ջոնսն ընդունվել է Հարավային Իլինոյսի Կարբոնդեյլի համալսարան, սակայն բաս կիթառ նվագելը չի թողել։ Երաժիշտ Վինս Ուիլբերն կրտսերը, որի հետ Ջոնսն առաջին անգամ նվագել է իր ստուդիական սեսիայում, ինչպես պարզվել է, եղել է հռչակավոր ջազմեն Մայլս Դևիսի ազգականը։ Նա Ջոնսին ասել է, որ Դևիսը նոր բասիստ է փնտրում և խորհուրդ է տվել նրան դիմել։ Այն բանից հետո, երբ Ջոնսը զանգահարել է Դևիսին, նա երիտասարդ բասիստին հրավիրել է շրջագայության և հանդես եկել որպես ուսուցիչ։ 1983 թվականին Ջոնսը պաշտոնապես ընդգրկվել է նրա խմբի կազմում։ Նա մասնակցել է Դևիսի երկու ալբոմների՝ Decoy (1984) և You’re Under Arrest (1985) ձայնագրություններին։
Դևիսի հետ աշխատանքը Ջոնսին համբավ է բերել ջազի սիրահարների շրջանում, և նա հնարավորություն է ստացել աշխատել այլ հայտնի ջազային երաժիշտների հետ, ինչպիսիք էին Herbie Hancock's Headhunters-ը, Մայք Ստերնը, Ջոն Սքոֆիլդը և Steps Ahead-ը: Նա նաև հանդես է եկել որպես սեսսիոն բասիստ այնպիսի ռոք և փոփ կատարողների մոտ, ինչպիսիք են Շերը, Սթինգը, Փիթեր Գեբրիելը, Մադոննան, Էրիկ Քլեփթոնը և Ջոան Արմեթրեյդինը։
Երբ The Rolling Stones-ի հիմնադիրներից մեկը՝ բասիստ Բիլ Ուայմանը, 1993 թվականին հեռացել է խմբից, Ջոնսը նրանց հետ սկսել է երկարաժամկետ համագործակցություն, որը շարունակվում է մինչ օրս։ Սկսած Voodoo Lounge (1994) ալբոմից՝ նա նվագել է բաս կիթառի պարտիաներ ռոլինգների բոլոր ալբոմներում և հաճախ հանդես է գալիս համերգների ժամանակ։ Stones-ի այլ սայդմենների՝ սաքսոֆոնահար Բոբի Քիսի և ստեղնահար Չակ Լիվելի նման Ջոնսի բեմական վարքագիծը և տեսքը աննկատ են, ինչի պատճառով նա մնում է խմբի հայտնի մասնակիցների ստվերում։ Նա ստանում է կայուն աշխատավարձ և չի մասնակցում խմբի՝ ելույթներից ու ձայնագրություններից ստացված և այլ եկամուտների բաժանմանը։


== Ծանոթագրություններ ==


= Արտաքին հղումներ =
A Basses — Darryl Jones Signature Series Bass
Ջոնսի պաշտոնական կայքըԴերիլ Ջոնսի մասին հոդվածներ Bassplayer.com կայքում 

Goldsher, Alan (2005 թվականի օգոստոս). «Darryl Jones Stone Unturned». Bass Player
Coryat,Karl. (2003 թվականի փետրվար) «Darryl Jones on Playing with the Rolling Stones, Sting, and Miles Davis — to Name a Few». Bass Player.
Jisi, Chris. (2000 թվականի հունվար) «Darryl Jones: Like A Rolling Stone». Bass Player.
Wissmann, Chris (1996). «Former SIU Student Playing Bass for Rolling Stones Archived 2011-10-01 at the Wayback Machine.». «Nightlife